להגיד? רק שאני לא יודע. אף אחד לא באמת יודע. את יודעת למה נולדת יהודיה ולא ביריחו? את יודעת למה את בחורה ולא גבר או עכבר?" "כאן הטעות שלך. זה לא שייך לעניין." "ועוד איך זה שייך לענין. את רוצה להגיד לי שזה לא שייך לעולם שהאני שלך הוא קונסטרוקט מדומין שדבוק לגוף שלך כמו שכבת ניילון דקה כדי לכסות את מה שכל מדען יכיר כחבורת אורגניזמים זעירים שמשגשגים בתוך קיום רב-ממדי סימביוטי." "זה לא מענין, מאירי. מתי תבין? הצופים רוצים ת'כלס." "מה יותר ת'כלס מהנפש שלי שקורסת כמו מגדל קלפים?" "הצופים חושבים שזה מופשט מדי." מאירי תלש את העניבה מצווארו. "אני מבין אותך. בסה"כ את צורת חיים שרוצה לשרוד בסביבה הטבעית שלך, הטלוויזיה המסחרית."